ຊາວລາວ-ອາເມຣິກັນ ພາກັນປ່ອນບັດ ໃນການເລືອກຕັ້ງ ກາງສະໄໝ ຢູ່ ສະຫະລັດ
ຊາວລາວ-ອາເມຣິກັນ ພາກັນປ່ອນບັດ ລົງຄະແນນສຽງ ໃນການເລືອກຕັ້ງກາງສະໄໝ ເພື່ອເລືອກເອົາ ສະມາຊິກ ລັດຖະສະພາ ແລະຜູ້ປົກຄອງລັດ ຈຳ​ນວນ​ນຶ່ງ.
ສະບາຍດີ ທ່ານຜູ້ຟັງທີ່ເຄົາລົບ ເນື່ອງຈາກວ່າ ວັນອັງຄານ ທີ 4 ເດືອນພະຈິກ ທີ່ຜ່ານມາຫວ່າງສອງມື້ມານີ້ ເປັນວັນເລືອກຕັ້ງ ເອົາຜູ້ແທນສະພາຕ່ຳ ແລະຜູ້ແທນສະພາສູງກາງສະໄໝ ເພາະ ສະນັ້ນ ລາຍການຊີວິດລາວ ແລງວັນພະຫັດມື້ນີ້ ຈະນຳເອົາລາຍ ງານ ແລະການສຳພາດ ບັນດາຊາວລາວ-ອາເມຣິກັນ ຢູ່ທົ່ວປະ ເທດ ຊຶ່ງເປັນຜູ້ມີຊິດປ່ອນບັດເລືອກຕັ້ງ ມາສະເໜີທ່ານວ່າ ເຂົາ ເຈົ້າມີຄວາມຮູ້ສຶກຢ່າງໃດ ໃນນາມເປັນສັນຊາດອາເມຣິກັນ ທີ່ມີ ສິດປ່ອນບັດ ເຂົາເຈົ້າສັງກັດຢູ່ພັກໃດ ປ່ອນບັດເອົາໃຜ ແລະ ດ້ວຍເຫດຜົນອັນໃດ ຊຶ່ງ ກິ່ງສະຫວັນ ຈະນຳເອົາເລື້ອງນີ້ມາ ສະ ເໜີທ່ານ ໃນອັນດັບຕໍ່ໄປ ທ່ານຜູ້ຟັງທີ່ເຄົາລົບ ໃນວັນອັງຄານ ທີ 4 ທີ່ຜ່ານມານີ້ ປະຊາກອນອາເມຣິກັນ ຫລາຍລ້ານຄົນ ໄດ້ພາກັນໄປປ່ອນບັດລົງຄະແນນສຽງ ເລືອກຕັ້ງເອົາຜູ້ແທນສະພາຕ່ຳ ຜູ້ແທນສະພາສູງ ຂອງລັດຖະສະພາ ສະຫະລັດ ລວມທັງຜູ້ປົກຄອງລັດບາງລັດນຳ ທີ່ຮ້ອງວ່າ Mid Term Election ຫລືການເລືອກຕັ້ງກາງສະໄໝ ກ່ອນ ປະທານາທິບໍດີ ຄົນປັດຈຸບັນຄື ທ່ານ Barack Obama ຈະໝົດໜ້າທີ ໃນທ້າຍປີ 2015 ຈະມາເຖິງນີ້ລົງ ປັດຈຸບັນນີ້ ສະພາສູງ ຫລື senate ປະກອບດ້ວຍ 100 ບ່ອນນັ່ງ ຊຶ່ງພັກເດໂມແຄຣັດ ຫລືພັກຫົວເສຣີ ຄວບຄຸມ 53 ບ່ອນນັ່ງ ແລະໃນນັ້ນ 21 ບ່ອນນັ່ງ ມີກຳນົດ ໃຫ້ເລືອກເອົາສະມາຊິກຄົນໃໝ່ມາແທນ ສ່ວນພັກເຣພັບບລິກັນ ຫລືພັກການເມືອງນິຍົມແນວ ທາງເດີມ ຄວບຄຸມ 47 ບ່ອນນັ່ງ ໃນນັ້ນ 15 ບ່ອນນັ່ງມີກຳນົດໃຫ້ເລືອກເອົາສະມາຊິກຄົນໃໝ່ເຂົ້າມາແທນ ຜູ້ແທນສະພາຕ່ຳ ຫລື House of Representatives ມີຢູ່ທັງໝົດ 435 ບ່ອນນັ່ງ ຊຶ່ງປັດຈຸບັນນີ້ ພັກເຣພັບບລິກັນເປັນຜູ້ຄວບຄຸມບ່ອນນັ່ງ ແລະທັງໝົດແມ່ນຕ້ອງໄດ້ເລືອກຕັ້ງໃໝ່ໃນກາງສະໄໝທີ່ຫາກໍຜ່ານພົ້ນໄປນີ້ ໃນວັນອັງຄານທີ 4 ສອງສາມມື້ຜ່ານມານີ້ ບັນດາໂຮງຮຽນປະຖົມ ຢູ່ທົ່ວສະຫະລັດ ໄດ້ພາກັນປິດ ເພື່ອໃຊ້ສະຖານທີ່ ເປັນບ່ອນປ່ອນ ບັດເລືອກຕັ້ງຈາກ 6 ໂມງເຊົ້າ ຫາ 7 ໂມງແລງ ການປ່ອນບັດຢູ່ ໃນ ສະຫະລັດ ສ່ວນຫຼາຍຈະບໍ່ໃຊ້ບັດສຳລັບປ່ອນ ແຕ່ຈະເປັນລະ ບົບຄອມພິວເຕີ້ ຄືຜູ້ປ່ອນບັດພຽງແຕ່ອ່ານ ແລະໃຊ້ປຸ່ມບີບຄຳ ຕອບເທົ່ານັ້ນເຊັ່ນຖ້າທ່ານມັກຜູ້ໃດ ກໍໃຫ້ທ່ານບີບເອົາຊື່ຜູ້ນັ້ນ ນອກນີ້ແລ້ວ ຢູ່ໃນບັດລົງຄະແນນສຽງກໍຈະມີ ການລົງປະຊາມະຕິນຳ ກ່ຽວກັບບັນຫາຕ່າງໆ ເຊັ່ນການໃຊ້ແລະຊື້ຂາຍກັ່ນຊາ ເລື້ອງການແທ້ງລູກ ກົດໝາຍຄົນຕ່າງດ້າວ ການຄວບຄຸມຊື້ຂາຍອາວຸດປະຈຳໂຕ ການພັດທະນາປັບປຸງຕ່່າງໆ ປະຈຳທ້ອງຖິ່ນແລະອື່ນໆ ຫວ່າງສາມສີ່ທິດທີ່ຜ່ານມານີ້ ໄດ້ມີການໂຄສະນາຫາສຽງຢ່າງ ນອງນັນ ຢູ່ຕາມຖະໜົນຫົນທາງສາຍສຳຄັນຕ່າງໆ ຊຶ່ງຈະເຫັນ ເຕັມໄປດ້ວຍປ້າຍໂຄສະນາ ຈາກລັດຖະບານທ້ອງຖິ່ນ ຂຶ້ນໄປ ເຖິງຂັ້ນຜູ້ປົກຄອງລັດ ລວມທັງຜູ້ແທນລັດດ່ັງທີ່ກ່າວມາ ຢູ່ໃນ ບັນຍາກາດອັນນອງນັນ ແລະກະວົນກະວາຍນີ້ ສິ່ງທີ່ຫລີກລ້ຽງ ບໍ່ໄດ້ນັ້ນກໍຄື ການໂຄສະນາຫາສຽງທາງໂທລະພາບ ໂຈມຕີທັບ ຖົມກັນ ຈາກແຕ່ລະຝ່າຍ ຫລັງຈາກການປ່ອນບັດເຊັດສີ້ນ ແລະ ໜ່ວຍປ່ອນບັດແຕ່ລະໜ່ວຍ ໄດ້ເລີ້ມປິດລົງ ປະຊາກອນ ສະຫະ ລັດ ກໍພາກັນຈ້ອງຕາເບິ່ງໂທລະພາບ ຢູ່ທີ່ບ້ານເຮືອນເພື່ອຕິດ ຕາມຟັງຜົນຂອງການປ່ອນບັດ ເປັນໄລຍະໄລຍະຢູ່ຕາມລັດຕ່າງໆທົ່ວປະເທດ ອ້າງອີງຕາມການຢັ່ງຄະແນນສຽງກ່ອນການປ່ອນບັດຄັ້ງນີ້ ປະທານາທິບໍດີ Barack Obama ໄດ້ຖືກຊັ່ງຊາເບິ່ງຜົນງານຂອງທ່ານ ທີ່ໄດ້ນຳພາປະເທດຊາດມາເຖິງກາງສະໄໝທີ່ສອງ ດັ່ງນີ້ຄື ທ່ານໄດ້ຮັບ 54% ທີ່ບໍ່ເຫັນດີກັບການນຳພາຂອງທ່ານ ແລະ ໄດ້ຮັບ 44% ເຫັນ ດີ ເພາະສະນັ້ນໂຕເລັກດັ່ງກ່າວ ຈຶ່ງໄດ້ສະແດງໃຫ້ເຫັນເຖິງຜົນສະທ້ອນຕໍ່ພັກເດໂມ ແຄຣັດ ແລະປະທານາທິບໍດີ Barack Obama ໃນການນຳພາປະເທດມາໄດ້ເກືອບ ແປດປີໃນສະໄໝສຸດທ້າຍຂອງທ່ານ ປະກອບພາກສ່ວນ ການປ່ອນບັດກາງສະໄໝ ອັນສຳຄັນຄັ້ງນີ້ ວີໂອເອ ໄດ້ສຳພາດ ປະຊາກອນລາວ-ອາເມຣິກັນ ຜູ້ເປັນສັນຊາດ ມີສິດປ່ອນບັດ ແລະໃຊ້ສິດທິພົນລະເມືອງ ຂອງເຂົາເຈົ້າມາສະເໜີທ່ານວ່າ ເຂົາເຈົ້າມີຄວາມນຶກຄິດຢ່າງໃດ ກ່ຽວກັບການເລືອກຕັ້ງຄັ້ງນີ້ ທ່ານຄຳແທນ ຈີນຍາວົງ ສະມາຊິກອາວຸໂສ ໃນສັງຄົມລາວ-ອາເມຣິກັນ ສັງກັດພັກ ຣີພັບບລິກັນ ທີ່ເຂດນະຄອນຫລວງ ວໍຊິງຕັນ ດີ ຊີ ໄດ້ໃຫ້ຄວາມຄິດເຫັນຂອງທ່ານຕໍ່ ວີໂອເອ ວ່າ ສຸພາບສະຕີ ລາວ-ອາເມຣິກັນ ທ່ານນາງແກ້ວມະນີວັນ ສີຫາລາດ ສັນຊາດອາເມຣິກັນ ທີມີສິດປ່ອນບັດ ຕັ້ງຖິ່ນຖານຢູ່ພາກເໜືອຂອງ ລັດເວີຈີເນຍ ສັງກັດພັກເດໂມແຄຣັດ ໄດ້ໃຫ້ຄວາມຄິດເຫັນຂອງ ທ່ານນາງວ່າ : ທ່ານສົມນຶກ ພົງສຸວັນ ກໍແມ່ນອີກຜູ້ນຶ່ງທີ່ສັງກັດພັກຣີພັບບລິກັນ ຕັ້ງຖິ່ນຖານຢູ່ທີ່ເມືອງ Sacramento ລັດ California ຢູ່ພາກຕາເວັນຕົກສຸດຂອງ ສະຫະລັດ ທ່ານໄດ້ສະແດງຄວາມຄິດເຫັນໃນການປ່ອນບັດລົງຄະແນນສຽງຄັ້ງນີ້ວ່າ : ທ່ານບຸນຜົງ ພົມທະວົງ ສັງກັດພັກເດໂມແຄຣັດ ຢູ່ທີ່ລັດ Massachusetts ທາງພາກຕາເວັນອອກຂອງ ສະຫະລັດ ໄດ້ໃຫ້ຄວາມຄິດເຫັນຂອງທ່ານ ຕໍ່ ວີໂອເອ ວ່າ : ທ່ານນະລົງ ຄຳແພງຈັນ ສັນຊາດອາເມຣິກັນ ປັດຈຸບັນ ທ່ານໄດ້ອອກກິນເບ້ຍບຳນານ ແລ້ວ ຢູ່ເມືອງ Vienna ລັດເວີຈີເນຍ ທ່ານໄດ້ກ່າວຕໍ່ ວີໂອເອ ວ່າ : ຜົນຂອງການເລືອກຕັ້ງຄັ້ງນີ້ໄດ້ອອກມາເກີນຄວາມຄາດຄະເນ ຂອງບັນດານັກວິເຄາະການເມືອງທີ່ວ່າ ພັກຣີພັບບລິກັນ ຕ້ອງການແຕ່ພຽງຫົກບ່ອນນັ່ງຢູ່ໃນ ສະພາສູງ ເພື່ອເອົາຊະນະພັກເດໂມແຄຣັດ ແຕ່ແລ້ວແມ່ນໄດ້ເຖິງເຈັດບ່ອນນັ່ງ ນອກນັ້ນ ພັກຣີພັບບລິກັນ ຍັງໄດ້ສືບຕໍ່ການນຳພາຂອງຕົນໂດຍເປັນຜູ້ນຳສຽງສ່ວນຫລາຍຢູ່ໃນ ສະພາຕໍ່າ ອີກໂດຍອຳນວຍ ໃຫ້ເຂົາເຈົ້າ ໄດ້ເຂົ້າຄວບຄຸມລັດຖະສະພາໂດຍເຕັມໃນລະຍະສອງປີສຸດທ້າຍຂອງ ການດຳລົງຕຳແໜ່ງ ຂອງປະທານາທິບໍດີ Barack Obama ການກວດລ້າງເອົາບ່ອນນັ່ງສຽງສ່ວນຫລາຍ ຢູ່ໃນສະພາຄອງແຄຣດ ຂອງພັກຣີພັບບລິກັນ ຈະເປັນການທ້າທາຍຢ່າງໃຫຍ່ຫລວງ ຕໍ່ການສະມັກເປັນ ປະທານາທິບໍດີ ສະຫະລັດ ຄົນໃໝ່ຂອງພັກເດໂມແຄຣັດ ທີ່ຈະເລີ້ມຂື້ນໃນໄວໆນີ້